Arthur Abele

Arthur Abele (født 29. juli 1992 i Mutlangen) er en tysk friidrettsutøver som konkurrerer i mangekamp. Han har sølvmedalje fra EM i friidrett innendørs 2015 som fremste internasjonale meritt.

 Idrettskarriere 
Abele deltok ved junior-VM i friidrett 2004, der han kom på 7.-plass i tikamp, og han ble også tysk mester i tikamp og på 400 meter hekk dette året. året etter deltok han ved junior-EM i friidrett 2005, der han kom på 2.-plass i tikamp, bak belarusiske Andrei Krauchanka.

Han vant Mehrkampf-Meeting Ratingen i 2007, med 8269 poeng, og ble tatt ut til VM i friidrett 2007 i Osaka. Der kom han på 9.-plass i tikamp, med 8243 poeng, og han satte tre personlige rekorder i denne tikampen. Han deltok også ved sommer-OL 2008, men fullførte ikke konkurransen på grunn av skade; han brøt på slutten av dag 1.

Årene 2009, 2010 og 2011 konkurrerte han ikke, på grunn av skade. Fra midten av 2011 begynte han å trene aktivt friidrett igjen, og i 2012 begynte han å konkurrere igjen. Han var påmeldt til det tyske innendørsmesterskapet i 2012, men deltok ikke.LADV.de - 10. Deutsche Hallen-Mehrkampfmeisterschaften, besøkt 29. mai 2015. Han vant det tyske mesterskapet i tikamp 24. - 25. august 2013 i Lage, som ble arrangert som et eget stevne utenfor det ordinære tyske mesterskapet. Han ble kvalifisert til EM i friidrett 2014, der han kom på 5.-plass sammenlagt, med ny personlig rekord på 8477 poeng.

Ved EM i friidrett innendørs 2015 satte han ny personlig rekord sammenlagt, med 6279 poeng, og kom på 2.-plass bak russiske Ilja Sjkurenjov.

 Referanser 

 Eksterne lenker 


  Offisiell hjemmeside
  Profil hos Leichtathletik.de
  Profil hos European Athletics
  Profil hos All-Athletics 

Kategori:Tyske mangekjempere
Kategori:Europamestere i friidrett for Tyskland
Kategori:Tyske mestere
Kategori:Deltakere for Tyskland under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tyskland under EM i friidrett 2018
Kategori:Personer fra Ostalbkreis
Kategori:Fødsler i 1986
Kategori:Deltakere for Tyskland under EM i friidrett 2022